ΓΡΑΠΤΗ ΕΡΩΤΗΣΗ E-1498/98

υποβολή: Peter Skinner (PSE) προς την Επιτροπή

(13 Μαΐου 1998)

Θέμα: Ανθρώπινα δικαιώματα στη Σιέρα Λεόνε

Μετά τα πρόσφατα γεγονότα στη Σιέρα Λεόνε, ερωτάται η Επιτροπή: Τί προσπάθεες καταβάλλονται για την εδραίωση ενός δημοκρατικού συστήματος διακυβέρνησης; Επίσης, θα μπορούσε η Επιτροπή να σχολιάσει τις συζητήσεις που διεξάγει σχετικά με τη σημερινή κατάσταση των προσφύγων που ζητούν πολιτικό άσυλο;

Απάντηση του κ.Pinheiro εξ ονόματος της Επιτροπής

(23 Ιουνίου 1998)

Από την επιστροφή του Προέδρου Kabbah από την εξορία και την αποκατάσταση των δημοκρατικών κανόνων στη Σιέρρα Λεόνε στις 10 Μαρτίου 1998, έχει δοθεί προτεραιότητα στους τρόπους με τους οποίους οι δημοκρατικοί κανόνες μπορούν να σταθεροποιηθούν και να παγιωθούν με σκοπό να παρέχουν μια σταθερή βάση για την ανασυγκρότηση της χώρας και τη μελλοντική της ανάπτυξη.

Η εσωτερική ασφάλεια της χώρας θα συνεχίσει για ορισμένο χρόνο να εξαρτάται από την παρουσία της ομάδας ελέγχου της Oικονομικής Kοινότητας των κρατών της Δυτικής Αφρικής (Ecomog), της οποίας η επιτυχής έκβαση των επιχειρήσεων στη Σιέρρα Λεόνε θα καθορίσει το χρονοδιάγραμμα και τις ρυθμίσεις για την αποκατάσταση της τοπικής κυβέρνησης όπως είχε προγραμματιστεί από την παρούσα κυβέρνηση.

Σε κεντρικό επίπεδο, η κυβέρνηση ανέλαβε τη δέσμευση να καθορίσει η ίδια μια πιο υπεύθυνη και ειλικρινή συλλογή και διαχείριση των δημοσίων εσόδων σε μια προσπάθεια να εξαλείψει τη δυσαρέσκεια και τη δυσφορία μεταξύ των πολιτών και των ενόπλων δυνάμεων που έχει δημιουργηθεί από δεκαετίες μεγάλης διαφθοράς και κακοδιαχείρισης. Η Επιτροπή θα χρηματοδοτήσει ένα θεσμικό πρόγραμμα στήριξης με αφετηρία το Υπουργείο Οικονομικών και στόχο την ενίσχυση της ικανότητας της κυβέρνησης να διαχειρίζεται και να λογοδοτεί για τα οικονομικά του κράτους και να σχεδιάζει την επέκταση αυτού του είδους βοήθειας στα μελλοντικά προγράμματα που χρηματοδοτούνται σύμφωνα με το 8o Ευρωπαϊκό Ταμείο Ανάπτυξης (ΕΤΑ).

Όσον αφορά το υπόλοιπο της χώρας, η κυβέρνηση - με τη βοήθεια δωρητών - διευκολύνει την επιστροφή του εκτοπισθέντος πλυθυσμού στα χωριά και τις πόλεις τους. Παρέχεται επείγουσα ανθρωπιστική βοήθεια με τη μορφή ορθώς στοχευμένων προγραμμάτων διατροφής και ιατρικών προγραμμάτων (2,9 εκατ. ECU) καθώς επίσης και με τη μορφή σπόρων και προγραμμάτων για εργαλεία (1,9 εκατ. ECU) ώστε να ενισχυθεί η αποκατάσταση της γεωργίας. Η Επιτροπή προετοιμάζει επίσης την επανάληψη των προγραμμάτων αποκατάστασης σε γεωργικές περιοχές ώστε να βοηθήσει την αναδιοργάνωση των κοινωνικών υποδομών που έχουν καταστραφεί λόγω της πολιτικής ανωμαλίας τα τελευταία 7 χρόνια καθώς και τις πρόσφατες μάχες από το στρατιωτικό κίνημα του Μαΐου 1997. Η βοήθεια προς της αγροτικές κοινότητες να αποκαταστήσουν και να επαναλάβουν τις οικονομικές δραστηριότητες και να δεχθούν τις βασικές κοινωνικές υπηρεσίες θεωρείται ότι αποτελεί σημαντική προτεραιότητα λόγω των επιπτώσεων της πρόσφατης κοινωνικής περιθωριοποίησης και της απώλειας της σταθερότητας των διαδοχικών κυβερνήσεων μετά την ανεξαρτησία.

Η Επιτροπή δεν είναι ενήμερη των συζητήσεων που έχουν γίνει σχετικά με τις αιτήσεις των προσφύγων για πολιτικό άσυλο. Εντούτοις, παρέχεται βοήθεια μέσω μιας ευρωπαϊκής μη κυβερνητικής οργάνωσης (ΜΚΟ) προς τους πρόσφυγες στη Γουϊνέα όπου διεξάγονται προετοιμασίες για την ενδεχόμενη εθελοντική επιστροφή στη Σιέρα Λεόνε μόλις το επιτρέψουν οι συνθήκες ασφάλειας.